pythainlp/thai-wiki-dataset-v4 huggingface dataset:
กฤษฏ์ อำนวยเดชกร

กฤษฏ์ อำนวยเดชกร (เกิด 30 พ.ศ. 2542) ชื่อเล่น พีพี เป็นนักแสดง นายแบบ นักร้อง ชาวไทย สร้างชื่อจากการเป็นนักแสดงสมทบ จากนั้นเป็นที่รู้จักจากซีรีส์ แปลรักฉันด้วยใจเธอ (2563) ซีรีส์แนว Romantic Coming of Age ซึ่งประสบความสำเร็จอย่างสูง จากนั้นซีรีส์ถูกนำไปฉายต่างประเทศ และคว้ารางวัลจากต่างประเทศมากมาย ในด้านงานเพลง พีพี กฤษฏ์ ยังเป็นที่รู้จักอย่างกว้างขวางและได้รับการยอมรับในฐานะนักร้อง โดยเพลงที่เป็นที่รู้จักคือ 'I'll Do It How You Like It' และเพลง 'Fire Boy' นอกจากงานแสดง และงานเพลง พีพี กฤษฏ์ ยังได้รับความนิยมอย่างสูงในด้านแฟชั่น และได้รับเลือกให้เป็นโกลบอลแบรนด์แอมบาสเดอร์คนแรกของ Balenciaga อีกด้วย
ประวัติ.
กฤษฏ์ อำนวยเดชกร เกิดเมื่อวันที่ 30 เมษายน พ.ศ. 2542 เป็นบุตรของนายมนตรี กับนางสุรีรัตน์ อำนวยเดชกร เป็นบุตรคนเล็กคนที่ 2 มีพี่สาวจำนวน 1 คน จบการศึกษาระดับชั้นมัธยมศึกษาจากโรงเรียนอัสสัมชัญ ในระหว่างที่เรียนระดับชั้นมัธยม ได้มีการไปเรียนแลกเปลี่ยนที่รัฐไวโอมิง สหรัฐอเมริกา เป็นเวลา 1 ปี ปัจจุบันสำเร็จการศึกษาที่คณะเศรษฐศาสตร์ สาขาวิชาเศรษฐศาสตร์การประกอบการ (หลักสูตรนานาชาติ) มหาวิทยาลัยเกษตรศาสตร์
พีพี กฤษฏ์ เข้าสู่วงการบันเทิงด้วยการเป็นนักแสดงในสังกัดนาดาวบางกอก หลังจากนั้นเขาก็เริ่มมีงานเดินแบบ ถ่ายแบบ ถ่ายโฆษณา และมีผลงานการแสดง ทั้งมิวสิกวิดีโอประกอบเพลง หนังสั้น และซีรีส์ เช่น มิวสิกวิดีโอเพลง MSN ของวง เฮลเมทเฮดส์ มิวสิกวิดีโอเพลง ฉันยืนอยู่ตรงนี้ ของวง LingRom และมีชื่อเสียงเป็นที่รู้จักมากขึ้น จากการรับบทเป็น "ทิวเขา" ในละครเรื่อง "My Ambulance รักฉุดใจนายฉุกเฉิน" 
จากกระแสความนิยมในบท "ทิวเขา" นาดาวบางกอกได้เปิดตัวผลงานซีรีส์เรื่องใหม่ ชื่อเรื่อง "แปลรักฉันด้วยใจเธอ - I told sunset about you" ประกบคู่กับ บิวกิ้น พุฒิพงศ์ อัสสรัตนกุล ซีรีส์ดังกล่าวประสบความสำเร็จอย่างมาก ทำให้ พีพี กฤษฏ์ คว้ารางวัลกว่า 10 เวที 29 รางวัลทั้งในไทยและต่างประเทศ นึ่งในนั้นคือรางวัล "Asian Star Prize" จากเวที Seoul international drama awards2021 ในปี 2022 พีพีกฤษฏ์ยังคว้ารางวัลอย่างต่อเนื่อง เช่น รางวัล "Outstanding Asian Star" จากเวที Seoul international drama awards2022, รางวัล "AAA Asia Celebrity สาขานักแสดง" จากเวที Asia Artist Awards 2022
จากความสำเร็จในด้านการแสดง พีพี กฤษฏ์ ได้เข้าสู่วงการเพลงอย่างเป็นทางการในฐานะนักร้องภายใต้สังกัดเพลง นาดาว มิวสิค ซึ่งมีการเปิดตัวเพลงแรกคือ "It's Okay Not To Be Alright" ในเดือนสิงหาคม พ.ศ. 2564 ซึ่งเป็นเพลงเดี่ยวเดบิวต์ และเพลง "I'll Do It How You Like It" เมื่อเดือนกุมภาพันธ์ พ.ศ. 2565 
ในปี พ.ศ. 2565 หลังจาก บริษัท นาดาวบางกอก ปิดตัวลง พีพี กฤษฏ์ ตัดสินใจเปิดสังกัดเป็นของตัวเองในชื่อ "PPKrit Entertainment" โดยยังคงให้ความสำคัญในด้านความบันเทิง ทั้งการแสดงและดนตรี โดยในค่ายใหม่นี้ พีพี กฤษฏ์ปล่อย ซิงเกิ้ลแรกของค่าย "Fire Boy" ที่ได้ The Toys แต่งขึ้นให้ และประสบความสำเร็จเป็นอย่างมาก หลังจากนั้นได้มีการออกผลงานเพลงอย่างต่อเนื่อง เช่น "ลังเล" และ "เส้นเรื่องเดิม"
ในวันที่ 31 กรกฎาคม พ.ศ. 2566 พีพี กฤษฏ์ แบรนด์ Balenciaga ได้ประกาศให้เขาเป็น Global Brand Ambassodar คนแรกของแบรนด์พร้อมกับ Isabelle Huppert
คาริส เซเฟรอวิช

คาริส เซเฟรอวิช (เกิดวันที่ 22 กุมภาพันธ์ ค.ศ. 1992) เป็นนักฟุตบอลชาวสวิสผู้เล่นในตำแหน่งกองหน้าให้กับไบฟีกาในโปรตุเกสและทีมชาติสวิตเซอร์แลนด์
เซเฟรอวิชลงเล่นระดับอาชีพครั้งแรกให้กับกราสฮอปเปอร์ในเดือนเมษายน ค.ศ. 2009 หลังจากนั้นไม่นาน ในเดือนมกราคม ค.ศ. 2010 เขาได้เซ็นสัญญากับฟีออเรนตีนาในอิตาลี เขาเคยถูกปล่อยยืมตัวให้กับโนวาราในเซเรียบี ก่อนที่จะย้ายไปเรอัลโซซิเอดัดในสเปนใน ค.ศ. 2013 และในปีถัดมา เขาย้ายไปไอน์ทรัคท์ฟรังค์ฟวร์ทในเยอรมนี เขาอยู่ที่นั่นสามฤดูกาลก่อนที่จะย้ายไปไบฟีกาในโปรตุเกส
เซเฟรอวิชลงเล่นให้กับทีมชาติมาตั้งแต่ ค.ศ. 2013 เขาเป็นตัวแทนของชาติในการแข่งขันฟุตบอลโลก 2014, ฟุตบอลชิงแชมป์แห่งชาติยุโรป 2016 และฟุตบอลโลก 2018 โดยได้ลงเล่นระดับทีมชาติกว่า 60 นัด
เกียรติประวัติ.
ไอน์ทรัคท์ฟรังค์ฟวร์ท
ไบฟีกา
สวิตเซอร์แลนด์
รางวัลส่วนตัว
มานูเอ็ล อาคันจี

มานูเอ็ล โอบาเฟมี อาคันจี (เกิด 19 กรกฎาคม ค.ศ. 1995) เป็นนักฟุตบอลชาวสวิสผู้เล่นในตำแหน่งกองหลังให้แก่แมนเชสเตอร์ซิตีและทีมชาติสวิตเซอร์แลนด์
อาคันจีเกิดที่ Wiesendangen มารดาเป็นชาวสวิส บิดาเป็นชาวสวิสเชื้อสายไนจีเรีย เขาเข้าร่วมทีมเยาวชนของสโมสรท้องถิ่นในวีเซินดังเงิน ต่อมาในเดือนพฤษภาคม ค.ศ. 2007 เขาย้ายไปทีมเยาวชนของวินเทอร์เทอร์ ต่อมาในวันที่ 15 เมษายน ค.ศ. 2015 มีการรายงานว่าเขาจะย้ายไปบาเซิลในฤดูกาล 2015–16 เขาพาบาเซิลชนะเลิศสวิสซูเปอร์ลีกในฤดูกาล 2015–16 และ 2016–17 ต่อมาเขาได้ย้ายไปโบรุสซีอาดอร์ทมุนท์เมื่อวันที่ 15 มกราคม ค.ศ. 2018 ด้วยค่าตัวประมาณ 18 ล้านยูโร
อาคันจีลงเล่นให้กับทีมชาติชุดใหญ่ครั้งแรกในนัดที่เอาชนะหมู่เกาะแฟโร 2–0 ในฟุตบอลโลก 2018 รอบคัดเลือกเมื่อวันที่ 9 มิถุนายน ค.ศ. 2017 โดยเขาได้ลงเล่นครบ 90 นาทีในนัดนั้น ต่อมาเขามีชื่อติดทีมชาติสำหรับการแข่งขันฟุตบอลโลก 2018 ที่ประเทศรัสเซีย
เกียรติประวัติ.
บาเซิล
โบรุสซีอาดอร์ทมุนท์
สถูป

สถูป  เป็นสิ่งก่อสร้างทรงโอคว่ำ ใช้ประดิษฐานปูชนียวัตถุในศาสนาพุทธ เช่น พระบรมสารีริกธาตุ เป็นต้น 
สถูปในยุคแรกทำจากมูลดิน ต่อมาจึงสร้างด้วยวัสดุถาวร เช่น อิฐ หิน และแพร่หลายไปในภูมิภาคต่าง ๆ ที่นับถือพุทธศาสนา
จารธาม

จารธาม (แปลว่า "วิมานทั้งสี่") เป็นหมู่สถานที่แสวงบุญสี่แห่งของศาสนาฮินดู ลัทธิไวษณพ ในประเทศอินเดีย ศาสนิกชนนิกายไวษณพ (นิกายที่นับถือพระวิษณุเป็นเทพเจ้าสูงสุด) ชื่อว่าการจาริกแสวงบุญครบทั้งสี่มนเทียรนี้จะช่วยให้เข้าถึงโมกษะได้ สี่แห่งนี้ประกอบด้วย พทรินาถมนเทียรแห่งพทรินาถ, ทวารกาธิศมนเทียรแห่งทวารกา, ศรีชคันนาถมนเทียรแห่งปุรี และ รามนาถสวามีมนเทียรแห่งราเมศวรัม ซึ่งนิยามโดยอาทิศังกราจารย์ของฮินดู นอกจากนี้ยังมีมนเทียรสี่แห่งในรัฐอุตตราขัณฑ์ที่เรียกว่า โจตจารธาม (Chota Char Dham)
รูด็อล์ฟ บรันท์

รูด็อล์ฟ แฮร์มันน์ บรันท์ (2 มิถุนายน ค.ศ. 1909 – 2 มิถุนายน ค.ศ. 1948) เป็นชาวเยอรมันซึ่งเป็นเจ้าหน้าที่แห่งหน่วยเอ็สเอ็ส ตั้งแต่ปี ค.ศ. 1933-45 และข้าราชการพลเรือน นักกฎหมายโดยอาชีพ บรันท์เป็นบุคคลากรสำนักงานฝ่ายบริหารของไรชส์ฟือเรอร์-เอ็สเอ็ส("Persönlicher Referent vom Reichsführer SS") ไฮน์ริช ฮิมเลอร์ และตกเป็นจำเลยที่การพิจารณาคดีแพทย์ที่เนือร์นแบร์คสำหรับการมีส่วนร่วมของเขาในการเก็บรักษาชุดสะสมโครงกระดูกชาวยิวของเหยื่อจำนวน 86 คน ในความพยายามที่จะสร้างนิทรรศการมานุษยวิทยาด้วยร่างกายหล่อปูนปาสเตอร์และซากโครงกระดูกชาวยิว เขาถูกตัดสินว่ามีความผิดในข้อหาอาชญากรรมสงครามและอาชญากรรมต่อมนุษยชาติ และถูกประหารชีวิตในปี ค.ศ. 1948
ตำบลเขานิพันธ์

เขานิพันธ์ เป็นตำบลในอำเภอเวียงสระ จังหวัดสุราษฎร์ธานี มีชื่อมาจากพื้นที่ตำบลมีที่ราบสูง มีภูเขาหลายแห่ง ชื่อเรียกก็แตกต่างกัน และในจำนวนนี้ชื่อเขานิพันธ์เป็นที่ที่มีความอุดมสมบูรณ์ มีประชาชนอาศัยอยู่บริเวณภูเขาลูกนี้อย่างหนาแน่น เมื่อแยกตำบลจึงใช้ชื่อ "เขานิพันธ์"
ที่ตั้งและอาณาเขต.
ตำบลเขานิพันธ์มีอาณาเขตติดต่อกับอำเภอและจังหวัดข้างเคียง ดังนี้
ประวัติ.
เขานิพันธ์ เป็นหมู่บ้านในเขตตำบลทุ่งหลวง อำเภอบ้านนาสาร ต่อมามีการจัดตั้งกิ่งอำเภอเวียงสระขึ้นในปี พ.ศ. 2511 ก่อนที่ปี พ.ศ. 2512 ได้แยกพื้นที่หมู่ 3 บ้านเขานิพันธ์, หมู่ 8 บ้านยูงงาม, หมู่ 9 บ้านคลองฉนวน, หมู่ 10 บ้านคลองกา, หมู่ 11 บ้านเขาปูน และหมู่ 12 บ้านห้วยพลูเถื่อน ของตำบลทุ่งหลวง ตั้งเป็น ตำบลคลองฉนวน และต่อมากิ่งอำเภอเวียงสระยกฐานะขึ้นเป็นอำเภอใน พ.ศ. 2514 
ปี พ.ศ. 2521 นายชลิต พิมลศิริ ผู้ว่าราชการจังหวัดสุราษฎร์ธานี และนายจํารูญ ปิยัมปุตระ รองปลัดกระทรวงมหาดไทย ได้ประกาศแยกพื้นที่หมู่ 1 บ้านเขานิพันธ์, หมู่ 5 บ้านเขาปูน, หมู่ 6 บ้านห้วยพลูเถื่อน, หมู่ 7 บ้านควนเจริญ, หมู่ 9 บ้านคลองลำพลา และหมู่ 12 บ้านกลาง ของตำบลคลองฉนวน ตั้งเป็น ตำบลเขานิพันธ์ เป็นตำบลลำดับ 5 ของทางอำเภอเวียงสระ
การแบ่งเขตการปกครอง.
การปกครองส่วนภูมิภาค.
พื้นที่ตำบลเขานิพันธ์ประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 6,837 คน แบ่งเป็นชาย 3,406 คน หญิง 3,431 คน (เดือนธันวาคม 2566) เป็นตำบลที่มีจำนวนประชากรน้อยที่สุดในอำเภอเวียงสระ
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลเขานิพันธ์เดิมมีฐานะเป็นสภาตำบลเขานิพันธ์ ต่อมาปี พ.ศ. 2538 สภาตำบลเขานิพันธ์มี 8 หมู่บ้าน พื้นที่ 58.00 ตารางกิโลเมตร ประชากร 5,835 คน และ 1,161 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลเขานิพันธ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเขานิพันธ์
ปี พ.ศ. 2546 เขตองค์การบริหารส่วนตำบลเขานิพันธ์มี 8 หมู่บ้าน พื้นที่ 58.00 ตารางกิโลเมตร ประชากร 5,757 คน และ 1,477 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมา ตั้งแต่ 12,000,000 บาทขึ้นไป และได้รับความเห็นชอบจากราษฎร พ.ศ. 2547 กระทรวงมหาดไทยจึงพิจารณาให้องค์การบริหารส่วนตำบลเขานิพันธ์อยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลเขานิพันธ์
นันทิยา น้อยจันทร์

รองศาสตราจารย์ นันทิยา น้อยจันทร์ (เกิด 23 พฤษภาคม พ.ศ. 2507) รองอธิการบดีฝ่ายวิชาการ มหาวิทยาลัยราชภัฏสวนสุนันทา อดีตคณบดีคณะครุศาสตร์ มหาวิทยาลัยราชภัฏสวนสุนันทา
ประวัติ.
รองศาสตราจารย์ ดร.นันทิยา น้อยจันทร์ เกิดเมื่อวันเสาร์ที่ 23 พฤษภาคม พ.ศ. 2507 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
ชีวิตครอบครัว.
รองศาสตราจารย์ ดร.นันทิยา น้อยจันทร์ สมรสกับ ดร.สุรเดช น้อยจันทร์ ผู้อำนวยการกลุ่มนิเทศ ติดตาม และประเมินผลการจัดการศึกษา สำนักงานเขตพื้นที่การศึกษาประถมศึกษานครสวรรค์ เขต 1 โดยมีบุตร-ธิดา 3 คน คือ
การศึกษา.
สำเร็จการศึกษาปริญญาตรีหลักสูตรครุศาสตรบัณฑิต สาขาวิชาการศึกษาปฐมวัย จากจุฬาลงกรณ์มหาวิทยาลัย ในปี พ.ศ. 2529 ต่อมาสำเร็จการศึกษาปริญญาตรีใบที่ 2 หลักสูตรศึกษาศาสตรบัณฑิต สาขาวิชาบริหารการศึกษา จากมหาวิทยาลัยสุโขทัยธรรมาธิราช ในปี พ.ศ. 2532 และในปีเดียวกันนี้ ได้สำเร็จการศึกษาระดับปริญญาโทหลักสูตรครุศาสตรมหาบัณฑิต สาขาวิชาการศึกษาปฐมวัย จากจุฬาลงกรณ์มหาวิทยาลัย ต่อมาสำเร็จการศึกษาระดับปริญญาเอกหลักสูตรปรัชญาดุษฎีบัณฑิต สาขาวิชาการบริหารการศึกษา จากมหาวิทยาลัยศิลปากร ในปี พ.ศ. 2550
เทิร์ฟ

เทิร์ฟ (ย่อมาจากวลี แปลตรงตัว#เปลี่ยนทาง 'ผู้นิยมสิทธิสตรีหัวรุนแรงที่กีดกันบุคคลข้ามเพศ') เป็นศัพท์ที่ได้รับการบัญญัติใน พ.ศ. 2551 เดิมใช้เรียกผู้นิยมสิทธิสตรีที่สนับสนุนแนวคิดหรือความรู้สึกที่ผู้นิยมสิทธิสตรีคนอื่น ๆ มองว่าเป็นการเกลียดกลัวบุคคลข้ามเพศ เช่น การปฏิเสธคำกล่าวยืนยันที่ว่าสตรีข้ามเพศเป็นสตรี การกีดกันสตรีข้ามเพศออกจากพื้นที่เฉพาะสำหรับสตรี การคัดค้านการตรากฎหมายสิทธิบุคคลข้ามเพศ เป็นต้น นับแต่นั้นมาความหมายของคำได้ขยายกว้างขึ้นโดยรวมถึงผู้ที่มีมุมมองกีดกันบุคคลข้ามเพศที่อาจจะไม่ได้มีส่วนพัวพันกับคตินิยมสิทธิสตรีหัวรุนแรง
ผู้ที่ถูกอ้างถึงด้วยคำ "เทิร์ฟ" มักปฏิเสธคำดังกล่าวหรือถือว่าเป็นคำดูหมิ่น บางคนระบุว่าตัวเองเป็น "ผู้วิจารณ์สถานะเพศ" ผู้วิจารณ์การใช้คำ "เทิร์ฟ" กล่าวว่า คำนี้ถูกนำมาใช้ในการสบประมาทและถูกใช้ร่วมกับถ้อยคำรุนแรง ในวาทกรรมทางวิชาการยังไม่มีความเห็นพ้องว่า "เทิร์ฟ" เป็นคำดูหมิ่นหรือไม่
อับดุลกอดิร กามิล มุฮัมมัด

อับดุลกอดิร กามิล มุฮัมมัด (เกิดวันที่ 1 กรกฎาคม ค.ศ. 1952) เป็นนักการเมืองชาวจิบูตีที่ดำรงตำแหน่งนายกรัฐมนตรีจิบูตีตั้งแต่ ค.ศ. 2013 เขาเป็นสมาชิก People's Rally for Progress มาอย่างยาวนาน เดิมเคยดำรงตำแหน่งรัฐมนตรีว่าการกระทรวงเกษตรใน ค.ศ. 2005 ถึง 2011 และรัฐมนตรีว่าการกระทรวงกลาโหมใน ค.ศ. 2011 ถึง 2013
ชีวิตส่วนตัว.
มุฮัมมัดเกิดใน ค.ศ. 1952 ที่ Souali ทางตอนเหนือของภูมิภาค Obock บริเวณประเทศจิบูตีในปัจจุบัน
เขาศึกษาที่มหาสิทยาลัยลีมอฌในประเทศฝรั่งเศส ซึ่งได้รับปริญญาสาขาวิทยาศาสตร์เทคนิค โดยมีความเชี่ยวชาญด้านการจัดการน้ำและสิ่งแวดล้อม
ทางหลวงแผ่นดินหมายเลข 1304

ทางหลวงแผ่นดินหมายเลข 1304 (สายหัวดง–ยางสามต้น) เป็นทางหลวงแผ่นดินในจังหวัดพิจิตร เชื่อมต่อการจราจรระหว่างอำเภอเมืองพิจิตรกับอำเภอวังทรายพูน ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดทั้งสาย 22.025 กิโลเมตร
กีฬายิงธนูในโอลิมปิกฤดูร้อน 1972

การแข่งขันยิงธนูในโอลิมปิกฤดูร้อน 1972 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 7-10 กันยายน พ.ศ. 2515 จัดขึ้นที่สนาม Englischer Garten ซึ่งการแข่งขันกีฬายิงธนูครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 95 คน จาก 27 ประเทศ
อวัยวะกลับข้าง

อวัยวะกลับข้าง  เป็นภาวะแต่กำเนิดซึ่งอวัยวะภายในสำคัญ ๆ กลับข้างหรือเป็นภาพเงาสะท้อนจากตำแหน่งปกติ แม้ภาวะนี้อาจสัมพันธ์กับความผิดปกติของหัวใจในบางราย แต่ผู้มีอวัยวะกลับข้างจำนวนมากไม่มีอาการหรือภาวะแทรกซ้อนใดจากภาวะดังกล่าว และบุคคลมักไม่ได้รับวินิจฉัยก่อนมีแพทยศาสตร์สมัยใหม่
อวัยวะกลับข้างพบในประมาณ 0.01% ของประชากร ชนิดที่พบบ่อย ได้แก่... อวัยวะกลับข้างทั้งหมด (situs inversus totalis) ซึ่งรวมการกลับทั้งหมด (ขวาซ้าย) ของอวัยวะภายในช่องท้อง หัวใจไม่อยู่ในตำแหน่งปกติในทรวงอกด้านซ้าย แต่กลับไปอยู่ขวา เป็นภาวะที่เรียก หัวใจอยู่ขวา (dextrocardia) แต่ด้วยเหตุว่าความสัมพันธ์ระหว่างอวัยวะต่าง ๆ ยังคงเดิม ผู้ป่วยส่วนใหญ่จึงไม่มีอาการหรือภาวะแทรกซ้อน
ในชนิดหนึ่งที่พบได้น้อยคือ... อวัยวะกำกวม (situs ambiguus หรือ heterotaxy) ไม่สามารถระบุข้างได้ ในผู้ป่วยเหล่านี้ ตับอาจอยู่แนวกลาง อาจไม่มีม้ามหรือมีม้ามหลายอัน และลำไส้มีการหมุนผิดปกติ มักพบว่าโครงสร้างเกิดซ้ำหรือขาดหายไปโดยสิ้นเชิง เป็นกรณีที่มีโอกาสเกิดปัญหาทางการแพทย์
มิชชาเอล ลัง (นักฟุตบอล)

มิชชาเอล ริโก ลัง (เกิดวันที่ 8 กุมภาพันธ์ ค.ศ. 1991) เป็นนักฟุตบอลชาวสวิสที่เล่นในตำแหน่งกองหลังให้กับโบรุสซีอาเมินเชินกลัทบัค และทีมชาติสวิตเซอร์แลนด์
ทีมชาติ.
ลังลงเล่นให้กับทีมชาติสวิตเซอร์แลนด์ครั้งแรกเมื่อวันที่ 14 สิงหาคม ค.ศ. 2013 ในนัดกระชับมิตรที่พบกับบราซิล เขาลงเล่นเป็นตัวสำรองในช่วงครึ่งหลังแทนที่ชเต็ฟฟัน ลิชท์ชไตเนอร์ ช่วยให้ทีมเอาชนะไปได้ 1–0 ต่อมาเขาทำประตูแรกในนามทีมชาติเมื่อวันที่ 11 ตุลาคม ในนัดที่เอาชนะแอลเบเนีย 2–1 ในฟุตบอลโลก 2014 รอบคัดเลือก ชัยชนะครั้งนี้ทำให้สวิตเซอร์แลนด์ผ่านไปเล่นในฟุตบอลโลก 2014 รอบสุดท้าย ซึ่งในรายการนั้น เขามีชื่อติด 1 ใน 23 คน เขาได้ลงเล่นเพียงนัดเดียวในรอบแบ่งกลุ่มนัดสุดท้ายที่พบกับฮอนดูรัส ท้ายที่สุดแล้ว สวิตเซอร์แลนด์ตกรอบ 16 ทีมสุดท้ายด้วยการพ่ายแพ้ต่ออาร์เจนตินา
เขามีชื่อติด 1 ใน 23 คนสำหรับการแข่งขันฟุตบอลโลก 2018 รอบสุดท้าย เขาได้รับใบแดงจนถูกไล่ออกจากสนามในรอบ 16 ทีมสุดท้าย นัดที่พ่ายแพ้ต่อสวีเดน 1–0
เกียรติประวัติ.
กราสฮอปเปอร์
บาเซิล
เครื่องอิสริยาภรณ์ดาวกางเขนใต้

เครื่องอิสริยาภรณ์ดาวกางเขนใต้  เป็นเครื่องอิสริยาภรณ์ชั้นสูงสุดของประเทศบราซิล สำหรับมอบให้กับชาวต่างประเทศที่ทำคุณประโยชน์อย่างยิ่งแก่ประเทศบราซิลและชาวบราซิล เครื่องอิสริยาภรณ์นี้สร้างขึ้นตั้งแต่สมัยจักรวรรดิบราซิล โดยจักรพรรดิเปดรูที่ 1 แห่งบราซิล หลังได้รับเอกราชจากจักรวรรดิโปรตุเกส และมีการมอบครั้งแรกในวันที่ 1 ธันวาคม พ.ศ. 2365 โดยชื่อเครื่องอิสริยาภรณ์ตั้งมาจากกางเขนใต้ซึ่งเป็นสัญลักษณ์ของประเทศบราซิลซึ่งตั้งอยู่ที่เมืองริโอ เดจาเนโร เครื่องอิสริยาภรณ์นี้เคยถูกระงับไปในปี พ.ศ. 2436 และกลับมามอบอีกครั้งในปี พ.ศ. 2475 เดิมมีการมอบให้ทั้งชาวบราซิลและชาวต่างชาติ ต่อมาเมื่อมีการกลับมามอบอีกครั้งจึงได้ยกเลิกมอบเครื่องอิสริยาภรณ์นี้ให้กับชาวบราซิลและมอบให้แก่ชาวต่างประเทศเสียส่วนใหญ่ และได้สร้างเครื่องอิสริยาภรณ์กิตติคุณแห่งบราซิล สำหรับมอบให้แก่ชาวบราซิลแทน
ระดับชั้น.
เครื่องอิสริยาภรณ์นี้มีชัเนสูงสุดสำหรับประธานาธิบดีบราซิล และมีอีก 6 ชั้นตามด้านล่าง ดังต่อไปนี้
เบรล เอ็มโบโล

เบรล ดอนัลด์ เอ็มโบโล (เกิดวันที่ 14 กุมภาพันธ์ ค.ศ. 1997) เป็นนักฟุตบอลอาชีพที่เล่นให้กับกองหน้าให้กับอาแอ็ส มอนาโกในฝรั่งเศส และทีมชาติสวิตเซอร์แลนด์
เขาลงเล่นระดับทีมชาตินัดแรกให้กับบาเซิลในเดือนมีนาคม ค.ศ. 2014 และชนะเลิศสวิสซูเปอร์ลีกสามฤดูกาลติดต่อกัน ก่อนที่เขาจะย้ายไปชัลเคอด้วยค่าตัว 20 ล้านยูโร ช่วงที่เขาเล่นอยู่ในบุนเดิสลีกา เคยได้รับบาดเจ็บที่ข้อเท้าจนแทบไม่ได้ลงเล่นเกือบปี
เอ็มโบโลลงเล่นให้กับทีมชาติครั้งแรกในเดือนมีนาคม ค.ศ. 2015 และเป็นตัวแทนของสวิตเซอร์แลนด์ในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018
เกียรติประวัติ.
บาเซิล
รางวัลส่วนตัว
ทรานซามิเนสสูง

ในวิชาแพทยศาสตร์ การมีทรานซามิเนสสูงซึ่งโดยทั่วไปได้แก่ อะลานีนทรานซามิเนส (ALT) และแอสปาร์เตดทรานซามิเนส (AST) อาจเป็นตัวบ่งชี้การบาดเจ็บของตับ ค่าพิสัยปกติของ ALT และ AST อยู่ที่ 8-40 U/L โดยทรานซามิเนสสูงเล็กน้อยสังเกตว่าขีดจำกัดอาจสูงถึง 250 U/L การเพิ่มขึ้นที่ชักนำจากยาเช่นที่พบในการใช้สารต้านวัณโรคอย่างไอโซไนอะซิด (isoniazid) ตรงแบบจำกัดไม่เกิน 100 U/L สำหรับ ALT และ AST โรคตับแข็งหรือตับวายเร็วร้าย (fulminant liver failure) เหตุจากตับอักเสบตรงแบบมีค่า ALT และ AST >1000 U/L ทรานซามิเนสสูงที่คงอยู่ไม่เกินหกเดือนเรียกว่า "เฉียบพลัน" ส่วนที่นานกว่านั้นเรียก "เรื้อรัง" 
พยาธิสรีรวิทยา.
ตับมีทรานซามิเนสเพื่อสังเคราะห์และย่อยสลายกรดอะมิโนและแปลงโมเลกุลเก็บพลังงาน ความเข้มข้นของทรานซามิเนสในซีรัม (ส่วนของเลือดที่ไม่มีเซลล์) ปกติมีค่าต่ำ อย่างไรก็ดี หากตับได้รับความเสียหาย เยื่อเซลล์ตับจะให้ซึมผ่านได้มากขึ้น และเอ็นไซม์บางส่วนจะรั่วเข้าสู่การไหลเวียนโลหิต 
ทรานซามิเนสสองตัวที่ตรวจวัดโดยทั่วไปคือ อะลานีนทรานซามิเนส (ALT) และ แอสปาร์เตดทรานซามิเนส (AST) ระดับเอ็นไซม์ที่สูงขึ้นไวต่อการบาดเจ็บของตับ หมายความว่ามีโอกาสพบได้หากมีการบาดเจ็บของตับ สาเหตุที่อาจทำให้ระดับ ALT สูง ได้แก่ การอักเสบของตับ (ตับอักเสบเอ บีและซี ไข้จากไวรัสเฉียบพลัน การดื่มแอลกอฮอล และโรคตับอ่อน) 
ปกติพบ ALT เฉพาะในตับ ส่วน AST พบในตับมากที่สุด แต่ยังพบปริมาณค่อนข้างมากในกล้ามเนื้อหัวใจและกล้ามเนื้อโครงร่าง และค่าเอ็นไซม์อาจสูงได้ในภาวะอื่น เช่น ความผิดปกติของไทรอยด์ โรคของซีลิแอ็ก และความผิดปกติของกล้ามเนื้อ ตลอดจนสารพิษและยาหลายชนิด 
การวัด ALT และ AST เคยใช้วินิจฉัยโรคกล้ามเนื้อหัวใจตายเหตุขาดเลือด แม้ปัจจุบันเปลี่ยนไปใช้เอ็นไซม์ตัวใหม่และการทดสอบโปรตีนที่จำเพาะกับความเสียหายต่อหัวใจมากกว่าแล้ว 
บทบาทในการวินิจฉัย.
โดยทั่วไป ความเสียหายไม่ว่ามากหรือน้อยต่อตับทำให้ระดับทรานซามิเนสสูงขึ้นปานกลาง แต่การวินิจฉัยจะต้องสังเคราะห์จากสารสนเทศหลายอย่าง รวมทั้งประวัติผู้ป่วย การตรวจร่างกาย และอาจรวมการถ่ายภาพและการตรวจทางห้องปฏิบัติการอย่างอื่น อย่างไรก็ดี ค่าทรานซามิเนสที่สูงมาก ๆ ส่อว่ามีความเสียหายต่อตับอย่างรุนแรง เช่น ตับอักเสบจากไวรัส ตับขาดเลือด หรือยาหรือสารพิษ กระบวนการของโรคส่วนใหญ่ทำให้ ALT สูงกว่า AST ส่วนระดับ AST ที่สูงกว่า ALT เกินสองหรือสามเท่าเข้าได้กับโรคตับจากแอลกอฮอล และค่าเอ็นไซม์ที่สูงเกิน 1,000 สัมพันธ์กับตับอักเสบเหตุขาดเลือด
เรโม ฟร็อยเลอร์

เรโม มาร์โก ฟร็อยเลอร์ (เกิดวันที่ 15 เมษายน ค.ศ. 1992) เป็นนักฟุตบอลชาวสวิสที่เล่นในตำแหน่งกองกลางให้กับนอตทิงแฮมฟอเรสต์และทีมชาติสวิตเซอร์แลนด์
ฟร็อยเลอร์เริ่มเล่นให้กับทีมเยาวชนของฮินวิล ก่อนที่ใน ค.ศ. 2005 เขาจะย้ายไปวินเทอร์เทอร์ ต่อมาเขาย้ายไปกราสฮอปเปอร์ ซึ่งส่วนมากเขาจะลงเล่นให้กับทีมชุดอายุไม่เกิน 21 ปี เขาถูกปล่อยยืมตัวกลับสู่วินเทอร์เทอร์ในช่วงพักลีกฤดูหนาว ต่อมาในวันที่ 18 กุมภาพันธ์ ค.ศ. 2014 ฟร็อยเลอร์ย้ายไปลูเซิร์น ต่อมาในวันที่ 19 มกราคม ค.ศ. 2016 เขาย้ายไปอาตาลันตาด้วยค่าตัว 2 ล้านยูโร เขาได้ลงเล่นในเซเรียอาครั้งแรกเมื่อวันที่ 7 กุมภาพันธ์ ในนัดที่พบกับเอมโปลี
ฟร็อยเลอร์เคยเล่นให้กับทีมชาติชุดเยาวชน ก่อนที่จะถูกเรียกติดทีมชาติชุดใหญ่ครั้งแรกในฟุตบอลโลก 2018 รอบคัดเลือก ต่อมาเขามีชื่อติด 1 ใน 23 คนสุดท้ายสำหรับการแข่งขันฟุตบอลโลก 2018 รอบสุดท้าย
ทหารจิงโจ้

ทหารจิงโจ้ หรือโดยย่อว่า จิงโจ้ เป็นชื่อเรียกทหารหญิงในรัชสมัยพระบาทสมเด็จพระจอมเกล้าเจ้าอยู่หัว อยู่ในสังกัดกรมโขลน เมื่อใดที่พระบาทสมเด็จพระเจ้าอยู่หัวจะเสด็จพระราชดำเนินแปรพระราชฐาน จะโปรดเกล้าให้เจ้าจอมตัวโปรดตามเสด็จด้วย เรียกว่า "นางนายทหารรักษาพระองค์" ทรงให้มีการหัดโขลนซึ่งคือสตรีที่ทำหน้าที่คล้ายตำรวจคอยดูแลความสะดวกในพระบรมมหาราชวังไปเป็นทหาร เดิมเรียกว่า "ทหารหญิง" แต่งกายด้วยอาภรณ์สีแดง กางเกงขายาวสีแดง นุ่งกระโปรงลายสกอต ชายเสื้อยาวถึงเข่า สวมหมวกแก๊ปทรงสูง และมีกระเป๋าหน้าท้องด้านหน้า แต่จากเครื่องแต่งกายที่ดูรุงรัง พระบาทสมเด็จพระจุลจอมเกล้าเจ้าอยู่หัวทรงเรียกทหารหญิงเหล่านี้ว่า "จิงโจ้"
นอกจากนี้ทหารจิงโจ้ยังใช้รูปแบบคำสั่งที่แตกต่างไปจากทหารอื่น ๆ เช่น วันทยาวุธ จะใช้คำว่า จิงโจ้กัด, บ่าอาวุธ จะใช้ว่า จิงโจ้หยุด และเรียบอาวุธ จะใช้ว่า จิงโจ้นอน เป็นต้น
ในโคลงดั้นเรื่อง "โสกันต์" พระราชนิพนธ์ในพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2415 กล่าวถึงทหารจิงโจ้ไว้ ความว่า
ทหารจิงโจ้ถูกยกเลิกเมื่อใดไม่เป็นที่ปรากฏ
ฟร็องซัว มูบ็องเจ

ฌัก ฟร็องซัว มูบ็องเจ (เกิดวันที่ 21 มิถุนายน ค.ศ. 1990) เป็นนักฟุตบอลชาวสวิสที่เกิดที่แคเมอรูน เขาเล่นในตำแหน่งแบ็กซ้ายให้กับดีนาโมซาเกร็บ
เขาเคยเล่นให้กับทีมเยาวชนของแปร์ลี-แซร์ตู, แซ็ง-ฌ็อง เฌเออ และแซร์แว็ต เขาได้เริ่มเล่นระดับอาชีพกับสโมสรเมย์รินในวัย 16 ปี ต่อมาในเดือนมกราคม ค.ศ. 2010 เขาย้ายกลับสู่สโมสรแซร์แว็ต ต่อมาในวันที่ 1 กันยายน ค.ศ. 2013 มูบ็องเจเซ็นสัญญา 4 ปีกับตูลูซ และในวันที่ 15 กรกฎาคม ค.ศ. 2019 เขาเซ็นสัญญา 3 ปีกับดีนาโมซาเกร็บ
มูบ็องเจมีสิทธิ์เลือกเล่นให้กับทีมชาติสวิตเซอร์แลนด์หรือทีมชาติแคเมอรูน ในวันที่ 15 พฤศจิกายน ค.ศ. 2014 เขาถูกเรียกติดทีมชาติสวิตเซอร์แลนด์เป็นครั้งแรก และได้ลงเล่นระดับทีมชาติเป็นครั้งแรกก่อนถูกเปลี่ยนตัวออกในนัดที่เอาชนะลิทัวเนีย 4–0 ผลงานการเล่นให้กับสโมสรตูลูซทำให้เขาติดทีมชาติชุดลุยศึกฟุตบอลชิงแชมป์แห่งชาติยุโรป 2016 อย่างไรก็ตาม เขามีชื่อเป็นเพียงตัวสำรองและไม่ได้ลงเล่นเลยสักนัด ต่อมาเขามีชื่อติด 1 ใน 23 คนสำหรับการแข่งขันฟุตบอลโลก 2018
กีฬามวยสากลสมัครเล่นในโอลิมปิกฤดูร้อน 1972

การแข่งขันมวยสากลสมัครเล่นในโอลิมปิกฤดูร้อน 1972 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 27 สิงหาคม - 10 กันยายน พ.ศ. 2515 จัดขึ้นที่สนาม ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 11 รายการ คือ ประเภททีมชาย 11 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 354 คน จาก 80 ประเทศ
กีฬาเรือแคนูในโอลิมปิกฤดูร้อน 1972

การแข่งขันเรือแคนูในโอลิมปิกฤดูร้อน 1972 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ สิงหาคม - กันยายน พ.ศ. 2515 จัดขึ้นที่สนาม ซึ่งการแข่งขันกีฬาเรือแคนูครั้งนี้มีการแข่งขันทั้งหมด รายการ คือ ประเภททีมชาย รายการ และประเภททีมหญิง รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 1972

การแข่งขันจักรยานในโอลิมปิกฤดูร้อน 1972 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 29 สิงหาคม - 4 กันยายน พ.ศ. 2515 จัดขึ้นที่สนาม Grünwald, Bundesautobahn 96 และ Radstadion ซึ่งการแข่งขันกีฬาจักรยานครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 359 คน จาก 54 ประเทศ
กีฬาขี่ม้าในโอลิมปิกฤดูร้อน 1972

การแข่งขันขี่ม้าในโอลิมปิกฤดูร้อน 1972 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 28 สิงหาคม - 11 กันยายน พ.ศ. 2515 จัดขึ้นที่สนาม Riding Facility, Nymphenburg Palace และ Olympiastadion ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทบุคคล 3 รายการ และประเภททีม0 3 รายการ โดยมีนักกีฬาเข้าร่วมแข่งขัน 179 คน จาก 27 ประเทศ
กีฬาฟันดาบในโอลิมปิกฤดูร้อน 1972

การแข่งขันฟันดาบในโอลิมปิกฤดูร้อน 1972 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ สิงหาคม - กันยายน พ.ศ. 2515 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 298 คน จาก 37 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาฮอกกี้ในโอลิมปิกฤดูร้อน 1972

การแข่งขันฮอกกี้ในโอลิมปิกฤดูร้อน 1972 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 27 สิงหาคม - 10 กันยายน พ.ศ. 2515 จัดขึ้นที่สนาม Hockeyanlage ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 163 คน จาก 16 ประเทศ
กีฬาแฮนด์บอลในโอลิมปิกฤดูร้อน 1972

การแข่งขันแฮนด์บอลในโอลิมปิกฤดูร้อน 1972 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ สิงหาคม - กันยายน พ.ศ. 2515 จัดขึ้นที่สนามซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 242 คน จาก 16 ประเทศ
ประเทศที่เข้าร่วมแข่งขัน.
Not all reserve players are known.
กีฬายูโดในโอลิมปิกฤดูร้อน 1972

การแข่งขันยูโดในโอลิมปิกฤดูร้อน 1972 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ สิงหาคม - กันยายน พ.ศ. 2515 จัดขึ้นที่สนาม Messegelände (รอบคัดเลือก) และ Boxhalle (ชิงชนะเลิศ) ซึ่งการแข่งขันกีฬายูโดครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 144 คน จาก 46 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาปัญจกีฬาสมัยใหม่ในโอลิมปิกฤดูร้อน 1972

การแข่งขันปัญจกีฬาสมัยใหม่ในโอลิมปิกฤดูร้อน 1972 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 27-31 สิงหาคม พ.ศ. 2515 จัดขึ้นที่สนาม ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 59 คน จาก 20 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือพายในโอลิมปิกฤดูร้อน 1972

การแข่งขันเรือพายในโอลิมปิกฤดูร้อน 1972 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 27 สิงหาคม - 2 กันยายน พ.ศ. 2515 จัดขึ้นที่สนาม Oberschleißheim Regatta Course ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 440 คน จาก 35 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือใบในโอลิมปิกฤดูร้อน 1972

การแข่งขันเรือใบในโอลิมปิกฤดูร้อน 1972 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 29 สิงหาคม - 8 กันยายน พ.ศ. 2515 จัดขึ้นที่สนาม Olympiazentrum Schilksee ซึ่งการแข่งขันกีฬาเรือใบครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 318 คน จาก 42 ประเทศ
กีฬายิงปืนในโอลิมปิกฤดูร้อน 1972

การแข่งขันยิงปืนในโอลิมปิกฤดูร้อน 1972 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ สิงหาคม - กันยายน พ.ศ. 2515 จัดขึ้นที่สนาม ซึ่งการแข่งขันกีฬายิงปืนครั้งนี้มีการแข่งขันทั้งหมด 8 รายการ คือ ประเภททีมผสม 8 รายการ โดยมีนักกีฬาเข้าร่วมแข่งขัน 397 คน จาก 71 ประเทศ
มอลโทส

มอลโทส  หรือ มอลโทไบโอส (maltobiose) หรือ น้ำตาลมอลต์ (malt sugar) เป็นน้ำตาลไดแซ็กคาไรด์ที่เกิดจากการรวมกันของกลูโคสซึ่งเป็นมอนอแซ็กคาไรด์ 2 โมเลกุล ลักษณะเป็นของแข็งหรือผลึกสีขาว ละลายน้ำได้ มีความหวานประมาณ 30% ของซูโครส มอลโทสถูกค้นพบครั้งแรกโดยโอกุสแต็ง-ปีแยร์ ดูบรันโฟ นักเคมีชาวฝรั่งเศสในปี ค.ศ. 1847 แต่ไม่ได้รับการยืนยันจนกระทั่งปี ค.ศ. 1872 โดยคอร์นีเลียส โอซุลลิแวน นักเคมีชาวไอริช ชื่อมอลโทสมาจากมอลต์ รวมกับคำปัจจัย -ose ที่บ่งชี้ว่าเป็นน้ำตาล
มอลโทสเป็นไดแซ็กคาไรด์ที่มีสูตรเคมีคือ C12H22O11 เช่นเดียวกับซูโครสและแล็กโทส โดยเกิดจากกลูโคส 2 โมเลกุลจับกันด้วยพันธะไกลโคซิดิกที่ตำแหน่ง α(1→4) หรือคาร์บอนตำแหน่งที่ 1 ของกลูโคสโมเลกุลที่หนึ่งกับคาร์บอนตำแหน่งที่ 4 ของกลูโคสโมเลกุลที่สอง มอลโทสยังสามารถแบ่งเป็น α-Maltose และ β-Maltose ตามตำแหน่งหมู่ไฮดรอกซิลที่จับกับกลูโคสโมเลกุลที่สอง มอลโทสมีไอโซเมอร์คือไอโซมอลโทสที่ต่างกันตรงตำแหน่งการจับพันธะ โดยไอโซมอลโทสจับที่ตำแหน่ง α(1→6) นอกจากนี้มอลโทสยังเป็นน้ำตาลรีดิวซ์ หรือคาร์โบไฮเดรตที่สามารถให้อิเล็กตรอนแก่ตัวออกซิไดซ์เนื่องจากมีหมู่อัลดีไฮด์อิสระในโครงสร้างที่เป็นวงแหวนเปิด
มอลโทสพบในธัญพืช เช่น ข้าวสาลี ข้าวโพดและข้าวบาร์เลย์ นอกจากนี้ยังพบในท้อ แพร์และมันเทศ เมื่อมนุษย์ทานแป้งเข้าไปจะถูกย่อยด้วยเอนไซม์อะไมเลสได้น้ำตาลหลายชนิดรวมถึงมอลโทส ซึ่งต่อมามอลโทสจะถูกย่อยด้วยเอนไซม์มอลเทสกลายเป็นกลูโคสและถูกดูดซึมที่ลำไส้เล็ก
ตำบลหาดสำราญ

ตำบลหาดสำราญ เป็นตำบลหนึ่งในอำเภอหาดสำราญ จังหวัดตรัง อยู่ห่างจากศาลากลางจังหวัดตรังประมาณ 59 กิโลเมตร เป็นตำบลที่ตั้งศูนย์ราชการอำเภอหาดสำราญ
ประวัติ.
เดิมพื้นที่ตำบลหาดสำราญเป็นส่วนหนึ่งของอำเภอปะเหลียน ทางราชการได้แบ่งพื้นที่การปกครองออกมาตั้งเป็นกิ่งอำเภอหาดสำราญ ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน 
หน่วยงานบริหารท้องถิ่นในช่วงแรกยังมีฐานะเป็น สภาตำบลหาดสำราญ จากนั้นจึงได้ยกฐานะเป็น องค์การบริหารส่วนตำบลหาดสำราญ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 24 ธันวาคม ปีเดียวกัน เป็นต้นมา 
ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอหาดสำราญขึ้นเป็นอำเภอหาดสำราญ โดยมีผลบังคับตั้งแต่วันที่ 8 กันยายน ปีเดียวกัน ทำให้ตำบลหาดสำราญและองค์การบริหารส่วนตำบลหาดสำราญย้ายมาขึ้นกับอำเภอหาดสำราญ
ที่ตั้งและอาณาเขต.
ลักษณะของพื้นที่ของตำบลหาดสำราญมีหลายลักษณะ ทั้งที่ราบ เนินสูง ลำคลอง และป่าชายเลน โดยตอนกลางมีลักษณะที่ราบสลับเนินเป็นลูกคลื่นค่อนไปทางทิศเหนือ และทิศตะวันออกของตำบล จากตอนกลางเป็นที่ราบลาดต่ำลงสู่ทะเลทางทิศตะวันตก ทิศตะวันตกเฉียงเหนือ และทิศใต้ของตำบล สลับไปกับห้วยลักษณะขนานกับแนวชายฝั่งทะเล และลาดลงทะเลในที่สุด มีอาณาเขตติดต่อกับเขตการปกครองข้างเคียง ดังนี้
การปกครอง.
ตำบลหาดสำราญ ประกอบด้วยหมู่บ้านทั้งสิ้นจำนวน 12 หมู่บ้าน โดยทั้งพื้นที่ของตำบลบริหารโดยองค์การบริหารส่วนตำบลหาดสำราญ
นีโค เอ็ลเวดี

นีโค เอ็ลเวดี (เกิดวันที่ 30 กันยายน ค.ศ. 1996) เป็นนักฟุตบอลชาวสวิสที่เล่นในตำแหน่งเซ็นเตอร์แบ็กหรือแบ็กขวาให้กับโบรุสซีอาเมินเชินกลัทบัคในบุนเดิสลีกา
เอ็ลเวดีเกิดที่ซือริช และได้เข้าร่วมทีมเยาวชนของซือริชก่อนที่จะเลื่อนขึ้นสู่ทีมชุดใหญ่ เขาลงเล่นนัดแรกในสวิสซูเปอร์ลีกเมื่อวันที่ 15 พฤษภาคม ค.ศ. 2014 ในนัดที่บุกไปชนะโลซาน 1–0 ต่อมาใน ค.ศ. 2015 เขาได้ย้ายไปโบรุสซีอาเมินเชินกลัทบัคด้วยค่าตัว 4 ล้านยูโร เขาทำประตูแรกในบุนเดิสลีกาในศึกดาร์บีที่เอาชนะเคิลน์ไปได้ 1–0
เอ็ลเวดีเคยเล่นให้กับทีมชาติชุดเยาวชนหลายรุ่นอายุ และได้ลงเล่นให้กับทีมชาติชุดใหญ่ครั้งแรกในนัดกระชับมิตรที่พ่ายแพ้ต่อเบลเยียม 1–2 เมื่อวันที่ 28 พฤษภาคม ค.ศ. 2016 เขาเป็นผู้เล่นทีมชาติชุดลุยศึกฟุตบอลโลก 2018 ที่ประเทศรัสเซีย
ลวงรักแรงแค้น

ลวงรักแรงแค้น ("I Will Die In This Love") เป็นละครโทรทัศน์อินเดีย เริ่มออกอากาศเป็นวันแรกในวันที่ 20 กันยายน 2017 ถึง 28 มิถุนายน 2019 ที่ช่อง Colors TV ผลิตโดย ยาซ เอ ปัตเนข สร้างโดยบริษัท Beyond Dreams Entertainment นำแสดงโดย อรชุน บิตลานี, อาลิชา ปานวาร์, นีอา ชาร์มา และ โซนาริกา พาโดเรีย
เรื่องย่อ.
เรื่องราวของ สโรชา หญิงสาวที่ชีวิสมบูรณ์ทุกอย่าง ทั้งหน้าที่การงานและความรัก แต่เธอกำลังจะพบกับมรสุมร้ายของชีวิต จากชายหญิงคู่หนึ่งที่ร้ายเกินจะรู้ได้ ดีป นักธุรกิจหนุ่มซึ่งตกหลุมรักสโรชา แม้ว่าเธอจะมีแฟนแล้วก็ตาม เขาจึงใช้แผนร้ายลวงให้เธอมารัก จัดฉากสร้างครอบครัวใหม่ และต้องกำจัดเสี้ยนหนาม เขาวางแผนฆ่าคู่หมั้นของสโรชา ดีปต้องการตัวสโรชาอีกเหตุผลหนึ่ง เพราะเธอมีหน้าตาที่เหมือนกับแฟนตัวเองที่ชื่อว่า ธารา ซึ่งจริง ๆแล้ว ธาราเป็นฆาตกรต่อเนื่อง วางแผนได้ร้ายลึกยากที่จะสาวถึงตัวได้ ซึ่งดีปทำห้องลับให้เธอหลบซ่อนอยู่ภายในบ้านของดีป และคอยปกปิดอำพรางเมื่อเธอไปฆาตรกรรม ต่อมาสโรชามีเหตุจำเป็นต้องยอมแต่งงานและข้ามาอยู่บ้านดีป ธาราก็คิดว่าสโรชาจะเข้ามาแทรกกลางระหว่างเธอกับดีป ถึงแม้ดีปจะอ้างว่าเก็บสโรชาไว้เป็นแพะรับบาปหากตำรวจสืบมาถึงตัวธารา แต่เธอก็ไม่ไว้ใจจึงพยายามสังหารสโรชาพร้อมคนในครอบครัว ทำให้ต้องสูญเสียพี่ชาย ส่วนสโรชาเองก็ถูกใส่ความว่าเป็นฆาตรกร ต้องติดคุกหลายปี เมื่อสโรชาพ้นโทษออกมา เธอกลับมาอยู่กับดีปในฐานะภรรยา ซึ่งเป็นไปไม่ได้ที่ธาราจะยอม แผนกำจัดมารหัวใจครั้งใหม่จึงเริ่มต้นขึ้นอีกครั้ง หรือว่าครั้งนี้ สโรชาเธอตั้งใจกลับมาซ้อนแผนเพื่อจะทวงคืนความแค้นทั้งหมดกับชายหญิงคู่นี้กันแน่
ราชาธิปไตยโดยเลือกตั้ง

ราชาธิปไตยโดยเลือกตั้ง เป็นรูปแบบย่อยของระบอบราชาธิปไตยรูปแบบหนึ่ง ซึ่งปกครองโดยพระมหากษัตริย์ผู้ถูกเลือกสรรมา ตรงกันข้ามกับราชาธิปไตยโดยสืบราชสันตติวงศ์ที่พระราชอิสริยยศจะถูกส่งต่อไปในราชวงศ์โดยอัตโนมัติ วิธีการคัดเลือก เกณฑ์ของผู้มีสิทธิ์และผู้คัดเลือกแตกต่างกันไปในแต่ละกรณี ระบอบราชาธิปไตยโดยเลือกตั้งมักจะพัฒนาเป็นแบบสืบราชสันตติวงศ์ในภายหลัง และระบอบราชาธิปไตยโดยสืบราชสันตติวงศ์ก็อาจมีการเลือกพระมหากษัตริย์เกิดขึ้นได้เป็นครั้งคราว
วิวัฒนาการ.
ราชอาณาจักรในปัจจุบันส่วนมากต่างก็เคยปกครองในระบอบราชาธิปไตยโดยเลือกตั้งมาก่อนทั้งสิ้น แม้ผู้มีสิทธิ์จะจำกัดไว้ในราชวงศ์ของพระมหากษัตริย์รัชกาลก่อนหน้าก็ตาม ซึ่งนำมาสู่การสืบราชสันตติวงศ์ เป็นการยืนยันอีกขั้นหนึ่งว่าพระราชอิสริยยศและราชสมบัติจะถูกสงวนไว้ในพระราชวงศ์เท่านั้น และในอีกทางหนึ่งก็เป็นการวางกฎเกณฑ์ในการสืบราชสมบัติด้วย
ปัจจุบัน รัฐราชาธิปไตยส่วนใหญ่ต่างก็ปกครองในระบอบราชาธิปไตยโดยสืบราชสันตติวงศ์ ซึ่งมีพระมหากษัตริย์สืบเชื้อสายมาจากราชวงศ์ โดยความเป็นรัฐาธิปัตย์ จะถูกส่งต่อไปสู่เชื้อพระวงศ์พระองค์อื่น ๆ ในกรณีที่พระมหากษัตริย์รัชกาลปัจจุบันสวรรคตหรือสละราชสมบัติ
การเลือกตั้ง.
รัฐที่ปกครองในระบอบราชาธิปไตยโดยสืบราชสันตติวงศ์อาจจะมีการเลือกพระมหากษัตริย์เกิดขึ้นเป็นบางครั้ง เพื่อสรรหาเชื้อพระวงศ์มาปกครองราชบัลลังก์ที่ว่างลง เช่นในกรณีที่ราชวงศ์เดิมไม่มีรัชทายาท ขึ้นอยู่กับกฎมณเฑียรบาลระบุไว้ว่าอย่างไร ในบางกรณีก็อาจมีผู้ที่มีสิทธิ์ในราชบัลลังก์ได้หลายคน ซึ่งการคัดเลือกกษัตริย์จะทำหน้าที่เป็นตัวตัดสิน วิธีนี้ต่างจากระบอบราชาธิปไตยโดยเลือกตั้งเพราะถือเป็นกรณีสุดวิสัย และเมื่อมีพระมหากษัตริย์พระองค์ใหม่แล้วก็จะกลับไปใช้กฎการสืบราชสันตติวงศ์ตามเดิม
บีเอ็มที กรุป

บีเอ็มที กรุป ลิมิเต็ด  มีชื่อก่อนหน้าคือ บริติชแมริไทม์เทคโนโลยี  ก่อตั้งขึ้นในปี ค.ศ. 1985 จากการควบรวมกิจการของสมาคมวิจัยเรืออังกฤษในสหราชอาณาจักรและสถาบันการเดินเรือแห่งชาติ ในฐานะที่ปรึกษาด้านวิศวกรรมสหสาขาวิชาชีพ, วิทยาศาสตร์ และเทคโนโลยีระหว่างประเทศ โดยเสนอบริการโดยเฉพาะอย่างยิ่งในการป้องกัน, พลังงาน, สิ่งแวดล้อม, การขนส่งทางทะเล, ความเสี่ยงและการประกันภัยทางทะเล, การขนส่งทางเรือและภาคการขนส่งทั่วไป สิ่งที่สืบช่วงของบริษัทมีมาตั้งแต่สงครามโลกครั้งที่สอง สำนักงานใหญ่ของบีเอ็มทีตั้งอยู่ที่เทดดิงตัน มิดเดิลเซ็กส์ สหราชอาณาจักร
บีเอ็มทีมีความเชี่ยวชาญในการออกแบบ, การสนับสนุนการออกแบบ, ความเสี่ยงและการจัดการสัญญา รวมถึงการกู้เรือ บีเอ็มทีให้บริการผ่านบริษัทในเครือ 29 แห่งที่เน้นด้านภูมิศาสตร์, เทคโนโลยี และ/หรือภาคการตลาด บริษัทนี้มีพนักงานประมาณ 1,500 คนที่ทำงานจาก 66 สำนักงานใน 24 ประเทศ โดยมีฐานหลักอยู่ในยุโรป, อเมริกาเหนือ และเอเชียแปซิฟิก
ในเดือนสิงหาคม ค.ศ. 2017 ซาราห์ เคนนี ได้รับแต่งตั้งให้ดำรงตำแหน่งกรรมการผู้จัดการของบริษัท ซึ่งผลประกอบการประจำปีของบริษัทสำหรับปี ค.ศ. 2017 อยู่ที่ประมาณ 167 ล้านปอนด์
ประวัติ.
เดิมทีเกิดจากการแปรรูปของสมาคมวิจัยการต่อเรือแห่งอังกฤษ (BSRA) และสถาบันการเดินเรือแห่งชาติ (NMI) กลุ่มวิศวกรรมบีเอ็มทีมีสิทธิสถานะปลอดภาษีในฐานะสมาคมการวิจัยทางวิทยาศาสตร์มานานกว่าทศวรรษ
บีเอ็มที กรุป ลิมิเต็ด เป็นบริษัทจำกัดโดยหลักประกันและยึดหลักสมาชิก กองทรัสต์สิทธิประโยชน์สำหรับพนักงานบีเอ็มที (EBT) เป็นสมาชิกที่มีสิทธิออกเสียงแต่เพียงผู้เดียว การส่งเงินของผู้จัดการทรัสต์อีบีทีคือการกระทำเพื่อผลประโยชน์สูงสุดของพนักงานทุกคนในระยะสั้น, กลาง และระยะยาว และตัวผู้จัดการทรัสต์เองไม่ได้รับผลประโยชน์ หากแต่สินทรัพย์ของบริษัทถูกจัดให้มีขึ้นเพื่อผลประโยชน์ของพนักงาน
โครงการที่โดดเด่น.
บีเอ็มทีได้รับชื่อเสียงในปี ค.ศ. 2003 เมื่อรัฐมนตรีกระทรวงกลาโหมเปิดเผยบทบาทสำคัญของบีเอ็มที ดีเฟนส์เซอร์วิส ในการออกแบบเรือบรรทุกอากาศยานในอนาคต บริษัทเอื้ออำนวยความเชี่ยวชาญด้านการออกแบบจำนวนมากภายในทีมตาเลซ เซเวแอ็ฟ ซึ่งการออกแบบได้นำไปสู่การเป็นพันธมิตรกับบีเออี ซิสเต็มส์ ส่วนโครงการอื่นคือการแปลงไทรเอิลแพลตฟอร์ม"ลองโบว์"ของกระทรวงกลาโหมสหราชอาณาจักร เพื่อทำการทดลองทางทะเลในระบบต่อต้านขีปนาวุธอากาศหลัก (PAAMS) เพื่อติดตั้งกับเรือพิฆาตแบบ 45 ของสหราชอาณาจักร เช่นเดียวกับสิ่งเหล่านี้ การออกแบบเวเนเตอร์-110 ของบีเอ็มทีสำหรับเรือฟริเกตแบบ 31 ของราชนาวีอังกฤษถือว่าเป็นส่วนที่น่าจะได้รับการคัดเลือกมากที่สุด
นอกวงการการป้องกัน บริษัทได้รับความสนใจรวมไปถึงการทดสอบลมของอาคารสูง เช่น ทเวนตีเฟิสต์เซนจูรีทาวเวอร์ และโรงแรมบุรญุลอะร็อบของดูไบ
ฮิจญร์อิสมาอีล

ฮิจญร์อิสมาอีล  หรือเป็นที่รู้จักในชื่อ ฮะฏีม เป็นกำแพงเตี้ยที่เคยเป็นส่วนหนึ่งของกะอ์บะฮ์ โดยเป็นกำแพงครึ่งวงกลมที่อยู่ตรงข้าม แต่ไม่เชื่อมกัน กำแพงตะวันตกเฉียงเหนือของกะอ์บะฮ์มีชื่อว่าฮะฏีม ซึ่งมีความสูง 90 เซนติเมตร (35 นิ้ว) และกว้าง 1.5 เมตร (4.9 ฟุต) และฉาบด้วยหินอ่อนสีขาว ครั้งหนึ่งในบริเวณระหว่างฮะฏีมกับกะอ์บะฮ์เคยเป็นหนึ่งเดียวกัน และด้วยเหตุผลนี้ ผู้แสวงบุญจะไม่เฏาะวาฟผ่านบริเวณระหว่างกำแพงนี้กับกะอ์บะฮ์
ประวัติ.
ฮิจญร์อิสมาอีลเป็นรูปเสี้ยวที่ติดกับกะอ์บะฮ์ โดยส่วนหนึ่งเป็นที่รู้จักในชื่อ "ฮิจญร์อิสมาอีล" เพราะเป็นที่ที่อิบรอฮีมสร้างที่พักให้อิสมาอีลกับฮาญัร แม่ของท่าน
ฮูโทส ป่ามหัศจรรย์วันสดใส

ฮูโทส ป่ามหัศจรรย์วันสดใส  เป็นการ์ตูนแอนิเมชั่นรายการโทรทัศน์ของประเทศเกาหลีใต้ ออกอากาศในช่องเคบีเอส เมื่อวันที่ 31 พฤษภาคม พ.ศ.2553 - 21 เมษายน 2554 ออกอากาศเป็น 52 ตอน
เนื้อเรื่อง.
เหล่าผองเพื่อนของฮูโทสที่ออกจากเกาะและออกเดินทางโลกอนาคต อย่างไรก็ตาม โลกที่มองผ่านหน้าต่างเป็นซากที่ปรักหักพังสีเทา ในที่สุด อารา โมยา โจอา และนาโด พวกเขาได้ค้นหาของป่าล้อมรอบด้วยความเขียวขจีและเริ่มสำรวจทั่วป่า
เพื่อนอีกคนในอนาคตเหล่านี้จะปรากฏขึ้นคือ ซีโร เม่นเฮดจ์ฮ็อกสีเทากับสีดำ น่าอับอายและยุ่งยาก และเรียกพูดคุยกับเพื่อนใหม่ที่กลับมาคือคำว่า "ไม่ ไม่"  อารา โมยา นาโด โจอา และซีโร พวกเขาจะเข้าใกล้กันได้หรือไม่
วัดอ่วมอ่องประชานฤมิต

วัดอ่วมอ่องประชานฤมิต เป็นของคณะสงฆ์เถรวาท สังกัดคณะสงฆ์ฝ่ายมหานิกาย ตั้งอยู่เลขที่ 37 หมู่ 10 ตำบลหนองเพรางาย อำเภอไทรน้อย จังหวัดนนทบุรี มีเนื้อที่ จำนวน 15 ไร่ 2 งาน 15 ตารางวา อาณาเขตของวัด ทิศเหนือติดถนน ซ.อ่วมอ่อง11 ทิศตะวันออกมีอาณาเขตติดกับบ่อน้ำ ทิศใต้มีอาณาเขตติดกับทุ่งนา ทิศตะวันตกมีอาณาเขตกับถนนทางหลวงชนบท นนทบุรี 3191 เป็นวัดที่เป็นศูนย์กลางในการทำกิจกรรมทางพระพุทธศาสนา ของชุมชน รวมทั้งเป็นวัดที่ตั้งของสำนักงานเจ้าคณะอำเภอไทรน้อย โดยมีพระครูนนทกิจโกศล, ดร. เป็นเจ้าอาวาส และเป็นผู้บริหารกิจการพระพุทธศาสนาภายในวัด
ทูตสันถวไมตรียูเนสโก

ทูตสันถวไมตรียูเนสโก เป็นผู้มีชื่อเสียงที่สนับสนุนส่งเสริมองค์การการศึกษา วิทยาศาสตร์ และวัฒนธรรมแห่งสหประชาชาติ หรือยูเนสโก โดยใช้ความสามารถหรือชื่อเสียง เพื่อเผยแพร่อุดมคติของยูเนสโก
ปัจจุบัน.
ต่อไปนี้เป็นรายการของทูตสันถวไมตรีของยูเนสโกพร้อมด้วยโครงการและกิจกรรมที่พวกเขาสนับสนุน
สตีเวิน ซูเบอร์

สตีเวิน ซูเบอร์ (เกิดวันที่ 17 สิงหาคม ค.ศ. 1991) เป็นนักฟุตบอลชาวสวิสที่เล่นในตำแหน่งกองกลางให้กับฮ็อฟเฟินไฮม์ในเยอรมนี และทีมชาติสวิตเซอร์แลนด์
ชีวิตส่วนตัว.
สตีเวิน ซูเบอร์ เกิดเมื่อวันที่ 17 สิงหาคม ค.ศ. 1991 ที่วินเทอร์ทัวร์ในซือริช ประเทศสวิตเซอร์แลนด์ เป็นบุตรของวอลเทอร์ และซูแซน ซูเบอร์ เขามีพี่น้องอีก 5 คน ได้แก่ เมลานี, เควิน, เซเวริน, เดวิด และมาร์วิน ในวันที่ 27 พฤษภาคม ค.ศ. 2015 เขาสมรสกับแฟนสาวที่คบกันมานานอย่างเมอร์ยานา วาโซวิช
สโมสรอาชีพ.
กราสฮอปเปอร์.
ซูเบอร์ลงเล่นให้กับทีมชุดใหญ่ของกราสฮอปเปอร์เป็นครั้งแรกเมื่อวันที่ 12 กรกฎาคม ค.ศ. 2008 ในรายการอินเตอร์โตโตคัพรอบที่สอง เลกที่สองนัดที่พบกับเบซา ต่อมาในวันที่ 3 สิงหาคม เขาลงเล่นนัดแรกในสวิสซูเปอร์ลีกในนัดที่เสมอกับวาดุซ 1–1
ซีเอสเคเอ มอสโก.
ในวันที่ 5 กรกฎาคม ค.ศ. 2013 ซูเบอร์เซ็นสัญญา 5 ปีกับซีเอสเคเอ มอสโก แชมป์รัสเซียนพรีเมียร์ลีก เขาลงเล่นนัดแรกให้กับสโมสรเมื่อวันที่ 13 กรกฎาคม ในนัดที่พบกับเซนิตเซนต์ปีเตอส์เบิร์กในรัสเซียนซูเปอร์คัพ 2013 ซึ่งซีเอสเคเอเอาชนะไปได้ 3–0 สี่วันถัดมา เขาลงเล่นนัดแรกในลีกในนัดที่พบกับอูรัล
ฮ็อฟเฟินไฮม์.
ในวันที่ 14 สิงหาคม ค.ศ. 2014 ซูเบอร์ย้ายไปฮ็อฟเฟินไฮม์ ด้วยสัญญา 4 ปี ต่อมาในวันที่ 25 สิงหาคม ค.ศ. 2017 เขาต่อสัญญากับสโมสรจนถึง ค.ศ. 2020
ชตุทการ์ท (ยืมตัว).
ในวันที่ 9 มกราคม ค.ศ. 2019 ซูเบอร์ถูกปล่อยยืมตัวให้กับชตุทการ์ท จนจบฤดูกาล
ทีมชาติ.
ซูเบอร์เคยเป็นส่วนหนึ่งของทีมชาติรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี ที่จัดขึ้นในเดือนพฤษภาคม ค.ศ. 2008 นอกจากนี้ เขายังเป็นส่วนหนึ่งของทีมชาติในการแข่งขันโอลิมปิกฤดูร้อน 2012 ที่ลอนดอน ต่อมาในวันที่ 17 มีนาคม ค.ศ. 2017 เขาถูกเรียกติดทีมชาติสวิตเซอร์แลนด์เป็นครั้งแรก เขาเป็นส่วนหนึ่งของทีมชาติชุดลุยศึกฟุตบอลโลก 2018 ที่ประเทศรัสเซีย โดยได้ลงเล่นรอบแบ่งกลุ่ม 2 นัด ได้แก่ นัดที่พบกับบราซิลและเซอร์เบีย ต่อมาในรอบ 16 ทีมสุดท้าย เขาลงเล่นเป็นตัวจริงในนัดที่พ่ายแพ้ต่อสวีเดน 1–0
ซูเบอร์ถูกรวมอยู่ในทีมชาติสวิตเซอร์แลนด์สำหรับการแข่งขัน UEFA Euro 2020 เขามีบทบาทสำคัญในการชนะของสวิตเซอร์แลนด์เหนือ ฝรั่งเศส ในรอบ 16 ทีมสุดท้าย โดยทำแอสซิสต์และชนะจุดโทษ นอกจากนี้เขายังจบการแข่งขันในฐานะผู้ทำแอสซิสต์สูงสุดด้วยจำนวน 4 ครั้ง. เขาพลาดการแข่งขัน ฟุตบอลโลก 2022 เนื่องจากอาการบาดเจ็บ ถึงแม้เขาจะกลับมาฟิตสมบูรณ์ แต่เขาลงเล่นให้ทีมชาติเพียงแค่เกมเดียวในปี 2023 โดยลงเล่นใน 30 นาทีสุดท้ายของเกมกับ อันดอร์รา เมื่อวันที่ 16 มิถุนายน 2023. เขาถูกเลือกให้ติดทีมชาติสวิตเซอร์แลนด์ในชุดเบื้องต้น 38 คนสำหรับ UEFA Euro 2024 ในระหว่างการเตรียมทีมสำหรับทัวร์นาเมนต์หลัก เขาทำประตูเปิดในระยะไกลในเกมอุ่นเครื่องชนะ เอสโตเนีย
อีวง อึมวอโก

อีวง แลนดรี อึมวอโก อึนกาโนมา (เกิดวันที่ 6 มิถุนายน ค.ศ. 1994) เป็นนักฟุตบอลชาวสวิสที่เล่นในตำแหน่งผู้รักษาประตูให้กับแอร์เบ ไลพ์ซิช และทีมชาติสวิตเซอร์แลนด์
สโมสรอาชีพ.
อึมวอโกเกิดที่ยาอุนเด ประเทศแคเมอรูน เขาลงเล่นระดับอาชีพครั้งแรกให้กับยัง บอยส์ เมื่อวันที่ 17 สิงหาคม ค.ศ. 2013 ในสวิสคัพนัดที่พบกับเวย์ริเออร์ และช่วยให้ทีมเอาชนะไปได้ 8–0 สัญญาของเขากับสโมสรสิ้นสุดลงในเดือนมิถุนายน ค.ศ. 2018
ในเดือนเมษายน ค.ศ. 2017 มีการเปิดเผยว่า เขาจะย้ายไปแอร์เบ ไลพ์ซิชในวันที่ 1 กรกฎาคม ค.ศ. 2017 ด้วยสัญญา 4 ปี
ทีมชาติ.
อึมวอโกถูกเรียกติดทีมชาติสวิตเซอร์แลนด์ครั้งแรกสำหรับการแข่งขันฟุตบอลชิงแชมป์แห่งชาติยุโรป 2016 รอบคัดเลือก นัดที่พบกับลิทัวเนียในเดือนมิถุนายน ค.ศ. 2015 ต่อมาเขามีชื่อติดทีมชาติสำหรับการแข่งขันฟุตบอลโลก 2018 ต่อมาเขาได้ลงเล่นให้กับทีมชาติเป็นครั้งแรกเมื่อวันที่ 15 ตุลาคม ค.ศ. 2018 ในยูฟ่าเนชันส์ลีก ฤดูกาล 2018–19 รอบแบ่งกลุ่ม นัดที่พบกับไอซ์แลนด์
อ็องตวน ฟูกีเย-แต็งวีล

อ็องตวน ก็องแต็ง ฟูกีเย เดอ แต็งวีล  หรือนิยมเรียก ฟูกีเย-แต็งวีล เป็นพนักงานอัยการในช่วงการปฏิวัติฝรั่งเศสและสมัยแห่งความน่าสะพรึงกลัว เขาเป็นญาติกับกามีย์ เดมูแล็ง ซึ่งมีส่วนช่วยให้เขากลายเป็นหัวหอกในการร้องทุกข์กล่าวโทษระบอบกษัตริย์
เมื่อที่ประชุมใหญ่แห่งชาติจัดตั้งศาลปฏิวัติขึ้นในวันที่ 10 มีนาคม ค.ศ. 1793 เขาได้รับแต่งตั้งเป็นพนักงานอัยการ ความกระตือรือร้นของเขาทำให้ได้รับฉายาว่า "ผู้ส่งตัวขึ้นกิโยตีน" การทำหน้าที่อย่างแข็งขันในตำแหน่งนี้ทำให้เขากลายเป็นหนึ่งในบุคคลชื่อเสียที่สุดในช่วงการปฏิวัติฝรั่งเศส เขาถูกมองว่าใช้ตำแหน่งอัยการสนองความต้องการของฝ่ายการเมืองโดยอ้างหลักกฎหมายโดยไม่สนใจว่าจำเลยจะกระทำผิดจริงหรือไม่ เป็นที่ทราบกันว่าเขาเป็นพวกสุดโต่งเช่นเดียวกับมักซีมีเลียง รอแบ็สปีแยร์ ผู้มีอำนาจล้นฟ้าในฝรั่งเศสขณะนั้น
แม้ว่าฟูกีเย-แต็งวีลจะมีส่วนช่วยในการจับกุมรอแบ็สปีแยร์, หลุยส์ อ็องตวน เดอ แซ็ง-ฌุสต์ และฌอร์ฌ กูตง โดยมีพยานช่วยยืนยันต่อสภา อย่างไรก็ตาม เขาถูกจับกุมภายหลังถูกถอดถอนโดยสมาชิกสภา หลุยส์-มารี สตานิสลัส เฟรรง และถูกนำตัวขึ้นพิจารณาต่อสภา เขาพยายามแก้ต่างว่าเขาเพียงแต่ทำตามคำสั่งของคณะกรรมาธิการความปลอดภัยส่วนรวมเท่านั้น การพิจารณาความผิดกินเวลากว่า 41 วัน และในที่สุด เขาก็ได้รับโทษประหารชีวิตโดยกิโยตีนพร้อมกับอดีตบุคลากรในศาลอาญาปฏิวัติเมื่อวันที่ 7 พฤษภาคม ค.ศ. 1795
*ฌัก ปีแยร์ บรีโซ
*ฌ็อง-มารี รอล็อง เดอ ลา ปลาเตียร์ และมาดามรอล็อง
*ฌอร์ฌ ด็องตง
*มารี ฌ็อง เอโร เดอ เซแชล
*นีกอลา เดอ กงดอร์แซ
*ปีแยร์ ฟีลีโป
*กามีย์ เดมูแล็ง
ริการ์โด โรดริเกซ (นักฟุตบอล)

ริการ์โด อิบัน โรดริเกซ อารายา (เกิดวันที่ 25 สิงหาคม ค.ศ. 1992) เป็นนักฟุตบอลชาวสวิสที่เล่นในตำแหน่งแบ็กซ้ายให้กับเปเอสเฟในเนเธอร์แลนด์ โดยยืมตัวจากมิลานในเซเรียอา และทีมชาติสวิตเซอร์แลนด์ เขาถูกขนานนามว่าเป็นกองหลังที่สมบูรณ์ โดยมีความสามารถในการโหม่งที่แข็งแกร่ง และการเปิดบอลไปยังเป้าหมายได้อย่างแม่นยำ นอกจากนี้ เขายังความโดดเด่นในด้านการเล่นลูกเซ็ตพีซและการยิงลูกโทษ
บิดาของเขาเป็นชาวสเปน มารดาเป็นชาวชิลีเชื้อสายบาสก์ โรดริเกซเริ่มเล่นฟุตบอลอาชีพกับซือริชใน ค.ศ. 2010 โดยก่อนหน้านี้เขาอยู่ในทีมชุดเยาวชนเป็นระยะเวลา 8 ปี ต่อมาเขาถูกขายให้กับเฟาเอ็ฟเอ็ล ว็อลฟส์บวร์คในเดือนมกราคม ค.ศ. 2012 ด้วยค่าตัว 7.5 ล้านปอนด์ เขาลงเล่นให้กับว็อลฟส์บวร์ครวมทุกรายการทั้งสิ้น 184 นัด ยิงได้ 22 ประตู และพาทีมคว้าแชมป์เดเอ็ฟเบ-โพคาลและเดเอ็ฟเอ็ล-ซูเพอร์คัพใน ค.ศ. 2015 ต่อมาเขาเซ็นสัญญากับเอซี มิลาน ใน ค.ศ. 2017
โรดริเกซลงเล่นให้กับทีมชาติชุดเยาวชนครบทุกรุ่นอายุ โดยเคยพาทีมชาติคว้าแชมป์ฟุตบอลโลกเยาวชนอายุไม่เกิน 17 ปีใน ค.ศ. 2009 เขาได้เล่นให้กับทีมชาติชุดใหญ่มาตั้งแต่ ค.ศ. 2011 และได้ลงเล่นกว่า 60 นัด เขาเป็นส่วนหนึ่งของทีมชาติสวิสในการแข่งขันโอลิมปิกฤดูร้อน 2012, ฟุตบอลโลก 2014, ฟุตบอลชิงแชมป์แห่งชาติยุโรป 2016 และฟุตบอลโลก 2018 ใน ค.ศ. 2014 เขาได้รับการลงคะแนนให้เป็นนักฟุตบอลสวิสยอดเยี่ยมแห่งปี
เกียรติประวัติ.
สโมสร.
เฟาเอ็ฟเอ็ล ว็อลฟส์บวร์ค
ทีมชาติ.
สวิตเซอร์แลนด์
เบลริม เจไมลี

เบลริม เจไมลี เกิดวันที่ 12 เมษายน ค.ศ. 1986) เป็นนักฟุตบอลชาวสวิสที่เล่นในตำแหน่งกองกลาง เขาเริ่มต้นอาชีพกับซือริชซึ่งพาทีมชนะเลิศสวิสซูเปอร์ลีกสองสมัย ต่อมาเขาย้ายไปเล่นให้กับหลายสโมสรอิตาลี โดยเขาได้ลงเล่นในเซเรียอาทั้งหมด 280 นัด ในนามสโมสรโตรีโน, ปาร์มา, นาโปลี, เจนัว และโบโลญญา
เจไมลี ลงเล่นให้กับทีมชาติสวิตเซอร์แลนด์ครั้งแรกในเดือนมีนาคม ค.ศ. 2006 และได้ลงเล่นให้กับทีมชาติกว่า 60 นัด เขาเป็นส่วนหนึ่งของทีมชาติในการแข่งขันฟุตบอลโลกสามครั้ง ในปี 2006, 2014 และ 2018 เช่นเดียวกันกับฟุตบอลชิงแชมป์แห่งชาติยุโรป 2016
เกียรติประวัติ.
สโมสร.
ซือริช
นาโปลี
กาลาทาซาไร
เพลินพิชญา โกมลารชุน

เพลินพิชญา โกมลารชุน (เกิด 4 กรกฎาคม พ.ศ. 2543) ชื่อเล่น จูเน่ เป็นนักแสดงชาวไทย เคยเป็นสมาชิกรุ่นที่ 2 ของวงไอดอลบีเอ็นเคโฟร์ตีเอตและสมาชิกทีมบีทรีของวง
ประวัติ.
เพลินพิชญาเกิดเมื่อวันที่ 4 กรกฎาคม พ.ศ. 2543 ในกรุงเทพมหานคร เป็นบุตรสาวคนที่สองในบรรดาบุตรสาว 3 คนของภรวรรณ อภิธนาคุณ ประธานเจ้าหน้าที่บริหารบริษัท ขนมแฟคตอรี่ (1999) จำกัด เพลินพิชญาพูดได้ 3 ภาษา ได้แก่ ไทย อังกฤษ และรัสเซีย ความสามารถทางภาษารัสเซียได้มาจากการเป็นนักเรียนแลกเปลี่ยนที่ประเทศรัสเซียผ่านโครงการของเอเอฟเอสเมื่อ พ.ศ. 2559
เพลินพิชญามีกระดูกสันหลังคด ทำให้เต้นได้ไม่เต็มที่เหมือนผู้อื่น
เพลินพิชญาสำเร็จการศึกษาระดับอนุบาลที่โรงเรียนอนุบาลมณีรัตน์ ระดับประถมศึกษาที่โรงเรียนมาแตร์เดอีวิทยาลัย ระดับมัธยมศึกษาที่โรงเรียนมัธยมปัญญารัตน์ ปัจจุบันศึกษาระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย สาขาการออกแบบนิเทศศิลป์ หลักสูตรนานาชาติ และในฐานะนิสิตจุฬาลงกรณ์มหาวิทยาลัย เพลินพิชญาได้เป็นตัวแทนถือลูกฟุตบอลในพิธีเปิดงานฟุตบอลประเพณีจุฬาฯ-ธรรมศาสตร์ ครั้งที่ 73 เมื่อ พ.ศ. 2562
การทำงาน.
เพลินพิชญาเข้าสู่วงการบันเทิงด้วยการประกวด Young Model Contest 2013 เพื่อคัดเลือกนางแบบเด็กของช่อง 7 แต่ไม่ผ่านเข้ารอบ
ใน พ.ศ. 2561 เพลินพิชญาสมัครคัดเลือกจนได้เป็นสมาชิกรุ่นที่ 2 ของวงไอดอลบีเอ็นเคโฟร์ตีเอต เปิดตัวอย่างเป็นทางการในงาน BNK48 2nd Generation The Debut วันที่ 17 กรกฎาคม พ.ศ. 2561 หลังจากนั้น ได้เป็นสมาชิกทีมบีทรีของวง ซึ่งจัดตั้งขึ้นเพื่อแสดงในโรงละครของวงที่เดอะมอลล์ บางกะปิ
ใน พ.ศ. 2562 บีเอ็นเคโฟร์ตีเอตจัดการเลือกตั้งทั่วไปประจำซิงเกิลที่ 6 เพลินพิชญาได้อันดับที่ 31 จึงได้เป็นสมาชิกในเพลง "ก็เพราะว่าชอบเธอ" เพลงรองในซิงเกิล "บีกินเนอร์" ต่อมาใน พ.ศ. 2563 บีเอ็นเคโฟร์ตีเอตจัดการเลือกตั้งทั่วไปประจำซิงเกิลที่ 9 เพลินพิชญาได้อันดับที่ 15 จึงได้เป็นเซ็มบัตสึเพลง "เฮฟวีโรเทชัน" เพลงหลักของซิงเกิลชื่อเดียวกัน
เพลินพิชญาได้แสดงมิวสิกวิดีโอเพลง "อยากมีแฟนแล้ว" ของลิปตา และได้งานแสดงเป็นครั้งแรก คือ บทบาท "ตะวัน" ในละครชุดเรื่อง "365 วัน บ้านฉัน บ้านเธอ" ต่อมาได้รับบท "ลิน" ในละครชุด "ฉลาดเกมส์โกง"
วันที่ 11 มิถุนายน พ.ศ. 2563 เพลินพิชญาประกาศจบการศึกษา (ลาออก) จากบีเอ็นเคโฟร์ตีเอต
จุดยืนทางการเมือง.
เพลินพิชญาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 ขณะที่ก่อนหน้านี้ เพลินพิชญาได้แสดงการสนับสนุนสถาบันพระมหากษัตริย์จนถูกผู้สนับสนุนการชุมนุมบางส่วนตั้งคำถามและไม่เห็นด้วย
กีฬามวยสากลสมัครเล่นในโอลิมปิกฤดูร้อน 1968

การแข่งขันมวยสากลสมัครเล่นในโอลิมปิกฤดูร้อน 1968 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ 13-26 ตุลาคม พ.ศ. 2511 จัดขึ้นที่สนาม Arena México ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 11 รายการ คือ ประเภททีมชาย 11 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 307 คน จาก 65 ประเทศ
กีฬาเรือแคนูในโอลิมปิกฤดูร้อน 1968

การแข่งขันเรือแคนูในโอลิมปิกฤดูร้อน 1968 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ ตุลาคม พ.ศ. 2511 จัดขึ้นที่สนาม Lake Xochimilco ซึ่งการแข่งขันกีฬาเรือแคนูครั้งนี้มีการแข่งขันทั้งหมด 7 รายการ คือ ประเภททีมชาย 5 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 1968

การแข่งขันจักรยานในโอลิมปิกฤดูร้อน 1968 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ 15-21 ตุลาคม พ.ศ. 2511 จัดขึ้นที่สนาม Satellite Circuit และ Agustín Melgar Olympic Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 329 คน จาก 52 ประเทศ
กีฬาขี่ม้าในโอลิมปิกฤดูร้อน 1968

การแข่งขันขี่ม้าในโอลิมปิกฤดูร้อน 1968 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ 18-27 ตุลาคม พ.ศ. 2511 จัดขึ้นที่สนาม Campo Marte, Avándaro Golf Club และ Estadio Olímpico Universitario ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 125 คน จาก 18 ประเทศ
กีฬาฟันดาบในโอลิมปิกฤดูร้อน 1968

การแข่งขันฟันดาบในโอลิมปิกฤดูร้อน 1968 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ ตุลาคม พ.ศ. 2511 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 3 รายการ โดยมีนักกีฬาเข้าร่วมแข่งขัน 275 คน จาก 34 ประเทศ
กีฬาฮอกกี้ในโอลิมปิกฤดูร้อน 1968

การแข่งขันฮอกกี้ในโอลิมปิกฤดูร้อน 1968 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ 13-26 ตุลาคม พ.ศ. 2511 จัดขึ้นที่สนาม Municipal Stadium ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 253 คน จาก 16 ประเทศ
กระดูกสันหลังคด

กระดูกสันหลังคด  เป็นภาวะทางการแพทย์ที่กระดูกสันหลังของบุคคลมีวงโค้งไปทางด้านข้าง วงโค้งนั้นปกติมีรูปทรงเป็นตัว "S" หรือ "C" ในสามมิติ ในผู้ป่วยบางคน ระดับของส่วนโค้งมีความเสถียร แต่ก็มีบางคนที่ส่วนโค้งจะเพิ่มขึ้นตามเวลา กระดูกสันหลังคดแบบไม่รุนแรงตรงแบบไม่ก่อให้เกิดปัญหาใด แต่ผู้ป่วยรุนแรงภาวะดังกล่าวอาจรบกวนการหายใจ และตรงแบบผู้ป่วยจะไม่เจ็บ 
สาเหตุส่วนใหญ่ยังไม่ทราบ แต่เชื่อว่าเกิดจากปัจจัยพันธุกรรมและสิ่งแวดล้อมเกิดร่วมกัน ปัจจัยเสี่ยงได้แก่สมาชิกครอบครัวอื่นที่เป็น นอกจากนี้ยังอาจเกิดเนื่องจากภาวะอื่นเช่นกล้ามเนื้อหดเกร็ง อัมพาตสมองใหญ่ กลุ่มอาการมาร์แฟน และเนื้องอกอย่างนิวโรไฟโบรมาโตซิส การวินิจฉัยยืนยันได้จากรังสีเอ็กซ์ กระดูกสันหลังคดตรงแบบจำแนกเป็นเชิงโครงสร้างซึ่งส่วนโค้งนั้นเกิดขึ้นตลอดเวลา และเชิงหน้าที่ซึ่งกระดูกสันหลังพื้นเดิมยังปกติดี
การรักษาขึ้นอยู่กับระดับความโค้ง ตำแหน่งและสาเหตุ ส่วนโค้งเล็กน้อยอาจติดตามอาการได้เป็นระยะ การรักษาอาจรวมการโอบพยุง การออกกำลังกายบางชนิดและการผ่าตัด การโอบพยุงจะต้องพอดีกับบุคคลและใช้ทุกวันจนกว่าจะหยุดเจริญเติบโต อาจใช้การออกกำลังกายบางชนิดเพื่อลดความเสี่ยงอาการทรุดลง ซึ่งอาจใช้เดี่ยว ๆ หรือใช้ร่วมกับการรักษาอื่นเช่นการโอบพยุง หลักฐานว่าการจัดกระดูกสันหลัง (chiropractic manipulation) การเสริมอาหารหรือการออกกำลังกายช่วยป้องกันภาวะดังกล่าวทรุดลงนั้นมีน้อยและไม่ชัดเจน อย่างไรก็ดี ยังแนะนำให้ผู้ป่วยออกกำลังกายเพราะประโยชน์ต่อสุขภาพอย่างอื่น
กระดูกสันหลังคดพบในประมาณ 3% ของประชากร พบมากที่สุดในช่วงอายุ 10–20 ปี ตรงแบบหญิงมีอาการรุนแรงกว่าชาย